gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5659, del 13-12-2007 (2007/14498)

ORDE de 19 de novembre de 2007, del vicepresident primer, conseller de Presidència, per la qual es fa pública la composició del Consell Tècnic d'Heràldica i Vexil·lologia Local.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5659

Data del DOGV
:   13-12-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/14453


Data del document
:   19-11-2007

Organisme emissor
:   Conselleria de Presidència

Tipus de document
:   Ordre

ORDE de 19 de novembre de 2007, del vicepresident primer, conseller de Presidència, per la qual es fa pública la composició del Consell Tècnic d'Heràldica i Vexil·lologia Local. [2007/14783]  
El Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals, establix que el consell técnic és l'òrgan consultiu, dependent de la conselleria de Presidència, especialitzat en heràldica, vexil·lologia i distincions, a qui correspon emetre dictamen en els procediments d'adopció, rehabilitació o modificació d'escuts, banderes, tractaments i honors de les entitats locals, així com assessorar, en matèria de la seua competència, els òrgans dependents de la Generalitat i les entitats locals de la Comunitat Valenciana.  
L'Orde de 27 d'octubre de 1994, de la conselleria d'Administració Pública, per la qual es desenvolupa el decret citat, disposa que els membres del Consell Tècnic d'Heràldica seran nomenats per períodes de quatre anys, coincidents amb cada legislatura autonòmica.  
L'article 4 de l'esmentada orde establix que els òrgans competents procediran a designar els membres del Consell Tècnic d'Heràldica i Vexil·lologia Local i traslladaran les dites designacions al conseller de Presidència, a l'efecte de la seua publicació.  
Per tot això, i en virtut de la competència que m'atribuïx la normativa vigent,  
ORDENE  
Fer pública la composició del Consell Tècnic d'Heràldica i Vexil·lologia Local de la Generalitat, designats per resolucions d'esta conselleria i del director general de Cohesió Territorial, de 5 de novembre de 2007, i per acord del Consell Valencià de Cultura.  
President: El director general de Cohesió Territorial  
Vocals  
Ramón Baldaquí Escandell, doctor en Història, professor titular del Departament d'Història Medieval i Moderna de la Universitat d'Alacant.  
Vicente Pons Alós, doctor en Història, professor titular del Departament d'Història de l'Antiguitat i de la Cultura Escrita de la Universitat de València.  
Elena Sánchez Almela, arxivera de l'Arxiu Municipal de Castelló de la Plana, experta en Heràldica i Vexil·lologia.  
Jesús Huguet Pascual, membre del Consell Valencià de Cultura.  
Secretària: Julia Campón Gonzalvo, nomenada pel president del Consell Tècnic d'Heràldica.  
València, 19 de novembre de 2007  
El vicepresident primer i conseller de Presidència  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 5553, del 11-07-2007 (2007/8933)

Adjudicación de l'expedient 2007/02. Servici de vigilància i protecció dels locals i unitats mòbils de Radiotelevisió Valenciana (RTVV) i les seues societats.
--------------------------------------------------------------------------------------------------------------------------------------------------------------

### Dades del document

Número de DOGV
:   5553

Data del DOGV
:   11-07-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/8933


Data del document
:   20-06-2007

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * contracte de serveis
    * seguretat i vigilància
    * licitació
    * adjudicació de contracte administratiu

Adjudicación de l'expedient 2007/02. Servici de vigilància i protecció dels locals i unitats mòbils de Radiotelevisió Valenciana (RTVV) i les seues societats. [2007/8933]  
1. Entitat adjudicadora.  
a) Organisme: Radiotelevisió Valenciana  
b)Dependència que tramita l'expedient: Unitat de Compres RTVV.  
c) Número d'expedient: 2007/02  
2. Objecte del contracte  
a) Tipus de contracte: de servici.  
b) Descripció de l'objecte: contractació del servici de vigilància i protecció dels locals i unitats mòbils de Radiotelevisió Valenciana (RTVV) i les seues societats, Ref. 2007/02.  
d) Diari Oficial de la Comunitat Valenciana i data de publicació de l'anunci de licitació: 08.02.2007.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert  
c) Forma: concurs  
4. Pressupost base de licitació. Import total: 3.991.970,84 euros, IVA inclòs a la baixa.  
5. Adjudicació   
a) Data: 20.06.2007  
b) Contractista: Eulen Seguridad, SA.  
c) Nacionalitat: espanyola  
d) Import d'adjudicació: 3.919.698,91 euros.  
Burjassot, 20 de juny de 2007.- El director general de RTVV: Pedro García Gimeno.
Diari Oficial de la Generalitat Valenciana


Sumari del DOGV 5639, del 14-11-2007 (2007/13335)

Notificació a Kevin James Tune. Expedient número 06/170A.
---------------------------------------------------------

### Dades del document

Número de DOGV
:   5639

Data del DOGV
:   14-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/13888


Data del document
:   25-10-2007

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Kevin James Tune. Expedient número 06/170A. [2007/13597]  
S'ha intentat la notificació expressa a cada un dels interessats que s'indica i com que no s'ha pogut practicar, d'acord amb el que disposa l'article 59.4 de la Llei 30/92, de 26 de novembre, reguladora del Procediment Administratiu Comú, per mitjà del present anunci es notifica a les persones que a continuació s'esmenten, les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.  
El termini per a l'ingrés en període voluntari és el següent:  
- Si este anunci es publica en la primera quinzena del mes: fins al dia 20 del mes posterior, o, si este no fóra hàbil, fins a l'immediat hàbil següent.  
- Si és publicat en la segona quinzena: fins al dia 5 del segon mes posterior o, si este no fóra hàbil, fins a l'immediat hàbil següent.  
Interessat Kevin James Tune  
NIF B5501785C  
Exp. 06/170A  
Liq. Tècnica 03/07/AC/10194  
Import 500,00 euros  
L'últim domicili conegut és a Catral (Alacant), c/La Purísima, 59 (Bar Legends).  
Així mateix, es comunica als interessats que contra les liquidacions mencionades podran interposar, en el termini de quinze dies hàbils, comptats a partir del següent al de la publicació, recurs de reposició davant d'esta oficina o reclamació economicoadministrativa davant el Tribunal Econòmic Administratiu Regional de València, sempre que no impliquen qüestionar la resolució que ha originat la seua creació ja que en la dita resolució ja s'ha donat la via de recurs procedent.  
Alacant, 25 d'octubre de 2007.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5632, del 05-11-2007 (2007/13591)

RESOLUCIÓ de 24 d'octubre de 2007, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en el procediment administratiu de referència a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5632

Data del DOGV
:   05-11-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/13943


Data del document
:   24-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * recurs administratiu
    * concurs administratiu

RESOLUCIÓ de 24 d'octubre de 2007, de la Direcció General d'Administració Autonòmica de la Conselleria de Justícia i Administracions Públiques, per la qual se citen les persones interessades en el procediment administratiu de referència a comparéixer en la via jurisdiccional. [2007/13889]  
La Sala Contenciosa Administrativa, Secció 2, del Tribunal Superior de Justícia de la Comunitat Valenciana, ha reclamat d'aquesta unitat administrativa l'expedient referit al procediment que es descriu:  
Recurrents:  
José Manuel García Layunta.  
Interessats:  
Aspirants que van superar les proves selectives d'accés al grup B, sector administració especial, tècnic mitjà en prevenció de riscos laborals, Convocatòria 04/2004.  
Descripció:  
Recurs contenciós administratiu (procediment ordinari) interposat contra la Resolució de 26 de juny de 2007 del director general d'Administració Autonòmica, que desestima reposició contra la Resolució de 14 de febrer de 2007, per la qual s'adjudiquen destinacions als aspirants que van superar les proves selectives d'accés al grup B, sector administració especial, tècnic mitjà en prevenció de riscos laborals, Convocatòria 04/2004 (DOGV núm. 5.457, de 23.02.2007).  
Referència del jutjat:  
Procediment ordinari 2/001175/2007.  
D'acord amb el que disposa l'article 49 de la Llei Reguladora de la Jurisdicció Contenciosa Administrativa, s'acorda remetre a la sala l'expedient administratiu de referència i citar les persones interessades en el procediment descrit, per tal que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa, Secció 2, del Tribunal Superior de Justícia de la Comunitat Valenciana.  
Es fa constar, no obstant això, que la Generalitat Valenciana, representada pels lletrats de l'Advocacia General de la Generalitat, compareix en aquest recurs en defensa del manteniment de l'acte recorregut.  
València, 24 d'octubre de 2007.- El director general d'Administració Autonòmica: Pedro Javier García Ribot.
Diari Oficial de la Generalitat Valenciana


Sumari del DOGV 5485, del 05-04-2007 (2007/2755)

Informació pública de la modificació puntual número 2 del Pla Especial de Reforma Interior del Sector APD/7, Cerámica los Ángeles.
----------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2755


Data del document
:   21-02-2007

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

La regidora d'Urbanisme, amb data 20 de febrer de 2007, ha dictat un Decret pel qual resol:  
Sotmetre a informació pública per termini d'un mes, comptador des de la publicació d'este edicte en el Diari Oficial de la Comunitat Valenciana, la modificació puntual número 2 del Pla Especial de Reforma Interior del Sector APD/7, Cerámica-Los Ángeles del Pla General Municipal d'Ordenació d'Alacant.   
La qual cosa es publica perquè se'n prenga coneixement, i es comunica que l'expedient podrà ser examinat a l'oficina municipal d'Informació Urbanística (carrer de Sant Nicolau, núm. 2) i que, durant l'indicat termini es podran presentar al·legacions, tot això de conformitat amb el disposen els articles 90.2 i 83.2 de la Llei 16/2005, de 30 de desembre, Urbanística Valenciana.  
Alacant, 21 de febrer de 2007.- La regidora d'Urbanisme: Sonia Castedo Ramos. El vicesecretari: Germán Pascual Ruiz-Valdepeñas.
Diari Oficial de la Generalitat Valenciana


Sumari del DOGV 5619, del 16-10-2007 (2007/12938)

Informació pública del projecte bàsic clau 51-A-1959(4). Obres complementàries de la nova avinguda de Dénia pas inferior accés A-70. Enllaç Vistahermosa (Alacant).
-------------------------------------------------------------------------------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12513


Data del document
:   12-09-2007

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública del projecte bàsic clau 51-A-1959(4). Obres complementàries de la nova avinguda de Dénia pas inferior accés A-70. Enllaç Vistahermosa (Alacant). [2007/12711]  
La Direcció General d'Obres Públiques, de la conselleria d'Infraestructures i Transport, ha aprovat inicialment el projecte de referència i com a conseqüència s'obri el tràmit d'informació pública en la forma prevista en la Llei de Règim Jurídic per a les Administracions Públiques i Procediment Administratiu Comú.  
L'esmentat període d'informació pública s'obri als efectes de la legislació general i legislacions sectorials .  
Objecte: consultar el projecte i presentar al·legacions en els llocs més avall indicats.  
Termini: 30 dies hàbils comptadors a partir del primer dia hàbil següent al de la publicació d'este anunci en el Boletín Oficial del Estado.  
Informació:   
conselleria d'Infraestructures i Transport.  
46172 València: Avinguda de Blasco Ibáñez, 50.  
03984 Alacant: Avinguda d'Aguilera, 1-7a planta  
12454 Castelló: Avinguda del Mar, 16.  
Ajuntament d'Alacant.  
València, 12 de setembre de 2007.- El director general d'Obres Públiques: Ismael Ferrer Domingo.
Diari Oficial de la Generalitat Valenciana


Sumari del DOGV 5621, del 18-10-2007 (2007/11555)

Divorci contenciós 000286/2006. Notificació de la sentència a Vicente Font Andrés.
----------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/11803


Data del document
:   10-09-2007

Organisme emissor
:   Jutjat de Primera Instància Número 9 de València

Tipus de document
:   Edicte

Descriptors 

:   * sistema judicial

Divorci contenciós 000286/2006. Notificació de la sentència a Vicente Font Andrés. [2007/11792]  
Divorci contenciós 000286/2006.  
Demandant: María José Alejo García.  
Procurador: García Reyes Comino, Pedro.  
Demandat: Vicente Font Andrés.  
Antonio Rodríguez-Moldes Peiró, secretari del Jutjat de Primera Instància número 9 de València.  
Mitjançant este edicte faig saber que en les actuacions de divorci contenciós seguides amb el número 000286/2006, a instància de María José Alejo García contra Vicente Font Andrés, en les quals en data 6 de gener de 2007, s'ha dictat sentencia, que té la part dispositiva que és com segueix:  
«Estime la demanda interposada per la representació processal de María José Alejo García contra Vicente Font Andrés i acorde la dissolució del matrimoni, per divorci dels expressats, amb tots els efectes legals, en especial el manteniment de les mesures de la separació.  
Comuniqueu esta resolució, una vegada ferm el pronunciament de divorci al Registre Civil en què conste inscrit el matrimoni.  
Esta és la meua sentència, contra la que es pot preparar un recurs d'apel·lació en el termini de cinc dies des de la seua notificació, que pronuncie, mane i firme.»  
I perquè valga de notificació en forma a Vicente Font Andrés, en parador desconegut, expedisc i firme este edicte.  
València, 10 de setembre de 2007.- El secretari: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 5527, del 05-06-2007 (2007/5397)

Correcció d'errades de l'edicte d'aprovació provisional i adjudicació del programa d'actuació integrada i pla de reforma interior en la unitat d'execució Lloma del Mas redelimitada restant en l'àmbit de la unitat d'execució Lloma del Mas de sòl urbà del Pla General de Bétera.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5527

Data del DOGV
:   05-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/5397


Data del document
:   18-04-2007

Organisme emissor
:   Ajuntament de Bétera

Tipus de document
:   Correcció d'errades

Descriptors 

:   * Bétera
    * pla d'urbanisme
    * licitació
    * administració local
    * obres públiques
    * contracte d'obres

Correcció d'errades de l'edicte d'aprovació provisional i adjudicació del programa d'actuació integrada i pla de reforma interior en la unitat d'execució Lloma del Mas redelimitada restant en l'àmbit de la unitat d'execució Lloma del Mas de sòl urbà del Pla General de Bétera. [2007/5397]  
En el Diari Oficial de la Comunitat Valenciana número 5276, de 8 de juny de 2006, es va publicar que l'Ajuntament en Ple, en sessió extraordinària celebrada el dia 30 de març de 2006, va adoptar, entre altres acords, l'aprovació provisional del programa d'actuació integrada i el pla de reforma interior presentats per l'Agrupació d'Interés Urbanístic Lloma del Mas.  
Al seu torn; es realitza la correcció següent:  
On diu:  
«b) Que l'Ajuntament en Ple, en sessió extraordinària celebrada el dia 30 de març de 2006, va adoptar, entre altres acords, aprovar provisionalment el programa d'actuació integrada i el pla de reforma interior presentats per l'Agrupació d'Interés Urbanístic Lloma del Mas, per a l'ordenació i desenvolupament urbanístic dels terrenys compresos en la unitat d'execució Lloma del Mas redelimitada restant en l'àmbit de la unitat d'execució Lloma del Mas de sòl urbà del Pla General de Bétera,...»;  
Ha de dir:  
«b) Que l'Ajuntament en Ple, en sessió extraordinària celebrada el dia 30 de gener de 2006, va adoptar, entre altres acords, aprovar provisionalment el programa d'actuació integrada i el pla de reforma interior presentats per l'Agrupació d'Interés Urbanístic Lloma del Mas, per a l'ordenació i desenvolupament urbanístic dels terrenys compresos en la unitat d'execució Lloma del Mas redelimitada restant en l'àmbit de la unitat d'execució Lloma del Mas de sòl urbà del Pla General de Bétera, ...».  
En done trasllat perquè en prengueu coneixement i per a la inserció en el Diari Oficial de la Comunitat Valenciana.  
Bétera, 18 d'abril de 2007.- L'alcalde president: José Manuel Aloy Martínez.
Diari Oficial de la Generalitat Valenciana


Sumari del DOGV 5419, del 02-01-2007 (2006/14178)

Resolució de 3 de novembre de 2006, del Servici Territorial d'Energia, relativa a la informació pública per a autoritzacióadministrativa d'instal·lació elèctrica. ATASCT2006/50.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   V. ANUNCIS - C) ALTRES ASSUMPTES

Número del document
:   2006/14138


Data del document
:   03-11-2006

Organisme emissor
:   Conselleria d'Infraestructures i Transport

Tipus de document
:   Resolució

Als efectes previstos en l'article 9 del Decret 88/2005, de 29  
d'abril, DOGV de 05.05.2005, pel qual s'establixen els procediments  
d'autorització d'instal·lacions de producció, transport i distribució  
d'energia elèctrica que són competència de la Generalitat Valenciana,  
se sotmet a informació pública la instal·lació elèctrica que s'indica:  
Peticionari: Iberdrola Distribución Eléctrica, SAU.  
Instal·lació: paratge de la Paridera - Benifaió.  
Característiques principals: part corresponent a la xarxa de distribució  
elèctrica de la subestació denominada ST de Benifaió.  
- Parc de 132 kV: tres transformadors de 40 MVA 132/20 kV.  
- Sistema de 20 kV.  
Cosa que es fa pública per a coneixement general i perquè totes  
aquelles persones físiques o jurídiques que es consideren afectades  
en els seus drets puguen examinar el projecte en el Servici Territorial  
d'Energia de València, situat al c/ Gregorio Gea, 27, de València,  
així com presentar en el dit Servici Territorial les al·legacions (en dos  
exemplars) que es consideren oportunes en el termini de vint dies  
comptadors a partir de l'endemà de la publicació d'este anunci.  
València, 3 de novembre de 2006.- El cap del Servici Territorial  
d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 5592, del 05-09-2007 (2007/10963)

RESOLUCIÓ de 31 de juliol de 2007, de la Universitat d'Alacant, per la qual es resol la publicació de la relació de llocs de treball del personal d'administració i servicis d'esta Universitat.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5592

Data del DOGV
:   05-09-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/10624


Data del document
:   31-07-2007

Organisme emissor
:   Universitat d'Alacant

Tipus de document
:   Resolució

Descriptors 

:   * personal
    * universitat
    * qualificació del personal
    * concurs administratiu

RESOLUCIÓ de 31 de juliol de 2007, de la Universitat d'Alacant, per la qual es resol la publicació de la relació de llocs de treball del personal d'administració i servicis d'esta Universitat. [2007/10388]
Segons el que disposen els articles 65 i 66.f de l'Estatut de la Universitat d'Alacant, aprovat pel Decret 73/2004, de 7 de maig, del Consell de la Generalitat Valenciana, complits els tràmits previstos en la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, es resol:
Publicar en el Diari Oficial de Comunitat Valenciana la relació de llocs de treball del personal d'administració i serveis de la Universitat d'Alacant, aprovada pel Consell Social de la Universitat en data 11 de juliol de 2007.
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la seua publicació, davant el jutjat contenciós administratiu que corresponga d'acord amb el que disposen els articles 14 i 16 de la Llei 29/1998, de 13 de juliol, Reguladora de la Jurisdicció Contenciosa Administrativa.
Alacant, 31 de juliol de 2007.- El rector: Ignacio Jiménez Raneda.